ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΚΟΙΝΩΝΙΚΩΝ ΑΣΦΑΛΙΣΕΩΝ

ΝΟΜΟΥΣ ΤΟΥ 2010 ΕΩΣ 2024

|  |  |
| --- | --- |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. 59(Ι) του 2010 114(Ι) του 2010 126(Ι) του 2010 2(I) του 201237(Ι) του 2012170(Ι) του 2012193(Ι) του 2012106(Ι) του 2014194(Ι) του 2014176(Ι) του 20151(Ι) του 201752(Ι) του 2017115(Ι) του 2017132(Ι) του 2018 126(I) του 2019 194(Ι) του 202088(Ι) του 2021168(Ι) του 202144(Ι) του 202281(Ι) του 2022150(Ι) του 2022214(Ι) του 2022215(Ι) του 202222(Ι) του 202323(Ι) του 202335(Ι) του 202315(Ι) του 2024. | 1. Ο παρών Νόμος θα αναφέρεται ως ο περί Κοινωνικών Ασφαλίσεων (Τροποποιητικός) (Αρ. 2) Νόμος του 2024 και θα διαβάζεται μαζί με τους περί Κοινωνικών Ασφαλίσεων Νόμους του 2010 έως 2024 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Κοινωνικών Ασφαλίσεων Νόμοι του 2010 έως (Αρ. 2) του 2024. |
|  |  |
| Τροποποίηση του άρθρου 2 του βασικού νόμου. | 2. Το άρθρο 2 του βασικού νόμου τροποποιείται με την αντικατάσταση στο εδάφιο (1), του ορισμού του όρου «γονική άδεια», με τον ακόλουθο ορισμό: |
|  |  |
|  |  | «γονική άδεια» σημαίνει- |
|  |  |  |
|  |  | 216(Ι) του 2022. | (α) | γονική άδεια που λαμβάνεται δυνάμει των διατάξεων του περί Αδειών (Πατρότητας, Γονική, Φροντίδας, Ανωτέρας Βίας) και Ευέλικτων Ρυθμίσεων Εργασίας για την Ισορροπία Μεταξύ Επαγγελματικής και Ιδιωτικής Ζωής Νόμου· ή |
|  |  |  |  |  |
|  |  |  | (β) | για αυτοτελώς εργαζόμενο, απουσία του γονέα από την εργασία λόγω της γέννησης ή υιοθεσίας τέκνου, ώστε να είναι δυνατή η φροντίδα του τέκνου·». |
|  |  |
| Τροποποίησητου άρθρου 24 του βασικού νόμου. | 3. Το άρθρο 24 του βασικού νόμου τροποποιείται με τη διαγραφή στην παράγραφο (α) του εδαφίου (2), της φράσης «και επιδόματος γονικής άδειας» (δεύτερη και τρίτη γραμμή). |
|  |  |
| Τροποποίηση του άρθρου 29Β του βασικού νόμου. | 4. Το άρθρο 29Β του βασικού νόμου τροποποιείται ως ακολούθως: |
|  |  |
|  | (α) | Με τη διαγραφή στο εδάφιο (1), της λέξης «μισθωτός» (δεύτερη γραμμή)· |
|  |  |  |
|  | (β) | με τη διαγραφή στην τρίτη επιφύλαξη του εδαφίου (2), της λέξης «μισθωτός», όπου αυτή απαντάται στο κείμενο· |
|  |  |  |
|  | (γ) | με την προσθήκη, αμέσως μετά το εδάφιο (4), των ακόλουθων νέων εδαφίων: |
|  |  |  |
|  |  | «(4Α) Ασφαλισμένος αυτοτελώς εργαζόμενος γονέας δεν δικαιούται επίδομα γονικής άδειας, εάν- |
|  |  |  |
|  |  | (α) | δεν έχει καταβάλει τις οφειλόμενες εισφορές σε αποδοχές για τις αμέσως δυο (2) προηγούμενες τριμηνιαίες περιόδους εισφοράς, όπως αυτές ορίζονται στον Πίνακα ΙΙ των περί Κοινωνικών Ασφαλίσεων (Εισφορές) Κανονισμών, που προηγούνται της περιόδου για την οποία απαιτεί επίδομα γονικής άδειας ή, |
|  |  |  |  |
|  |  | (β) | η περίοδος λήψης της γονικής άδειας συμπίπτει με περίοδο διακοπής της λειτουργίας της επιχείρησης του δυνάμει νόμου, εθίμου, συλλογικής σύμβασης ή συμφωνίας ή αναστολής των εργασιών της επιχείρησης του. |
|  |  |  |  |
|  |  | (4Β) Αυτοτελώς εργαζόμενος που προτίθεται να ασκήσει το δικαίωμα γονικής άδειας, προειδοποιεί τον Διευθυντή, τρείς (3) εβδομάδες πριν από την ημερομηνία έναρξης της γονικής άδειας, ενημερώνοντάς τον για την ημερομηνία έναρξης και λήξης της εν λόγω άδειας: |
|  |  |  |
|  |  |  Νοείται ότι, σε ειδικές περιπτώσεις στις οποίες απαιτείται άμεση λήψη γονικής άδειας, ο Διευθυντής δύναται να δεχθεί μικρότερη περίοδο της προειδοποίησης.». |
|  |  |
| Τροποποίηση του άρθρου 47 του βασικού νόμου. | 5. Το άρθρο 47 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση του εδαφίου (1), με το ακόλουθο εδάφιο: |
|  |  |  |
|  |  | «(1) Τηρουμένων των διατάξεων του εδαφίου (5), για τους σκοπούς του παρόντος Μέρους, “επαγγελματικό ατύχημα” σημαίνει ατύχημα που προκλήθηκε κατά τη διάρκεια απασχόλησης μισθωτού ή αυτοτελώς εργαζομένου.». |
|  |  |  |
|  | (β) | με την προσθήκη στο εδάφιο (2), αμέσως μετά τη λέξη «μισθωτού» (πρώτη γραμμή), της φράσης «ή αυτοτελώς εργαζομένου»· |
|  |  |  |
|  | (γ) | με την αντικατάσταση του εδαφίου (3), με το ακόλουθο εδάφιο: |
|  |  |  |
|  |  | «(3) Τηρουμένων των διατάξεων του εδαφίου (1), ατύχημα θεωρείται επαγγελματικό ατύχημα, έστω και εάν ο μισθωτός ή ο αυτοτελώς εργαζόμενος ενεργούσε κατά παράβαση οποιασδήποτε διάταξης νόμου ή πρόνοιας κανονισμού σχετικού με την απασχόλησή του ή, προκειμένου περί μισθωτού, οδηγιών που δόθηκαν από τον εργοδότη του ή εκ μέρους του, σε σχέση με την απασχόληση του μισθωτού.»· |
|  |  |  |
|  | (δ) | με την προσθήκη, αμέσως μετά το εδάφιο (4), του ακόλουθου εδαφίου: |
|  |  |  |
|  |  | «(4A) Ατύχημα που επεσυνέβη σε αυτοτελώς εργαζομένο ο οποίος, λόγω της φύσης του επαγγέλματός του παρέχει τις υπηρεσίες του διακινούμενος από τόπο σε τόπο, κατά τη μετάβασή του σε τόπο όπου θα παρείχε τις υπηρεσίες του αν δεν επισυνέβαινε το ατύχημα, ή την επιστροφή από τόπο όπου παρείχε τις υπηρεσίες του, θεωρείται επαγγελματικό.»· |
|  |  |  |
|  | (ε) | με την τροποποίηση του εδαφίου (5) ως ακολούθως: |
|  |  | (i) | Με την προσθήκη, αμέσως μετά τη φράση «του εργοδότη» (δεύτερη γραμμή), της φράσης «ή σε αυτοτελώς εργαζόμενο στον τόπο ή περί τον τόπο όπου απασχολείται για τους σκοπούς των εργασιών ή της επιχείρησής του»· και |
|  |  | (ii) | με την προσθήκη, αμέσως μετά τη λέξη «μισθωτός» (τρίτη γραμμή), της φράσης «ή ο αυτοτελώς εργαζόμενος, ανάλογα με την περίπτωση,»· |
|  |  |  |
|  | (στ) | με την προσθήκη, αμέσως μετά το εδάφιο (5), του ακόλουθου εδαφίου: |
|  |  |  |
|  |  | «(5Α) Επιπρόσθετα από τις προβλεπόμενες στα εδάφια (1) έως (5) προϋποθέσεις ατύχημα που επισυνέβη σε αυτοτελώς εργαζόμενο θεωρείται ως επαγγελματικό ατύχημα, νοουμένου ότι- |
|  |  |  |
|  |  |  | (α) | το ατύχημα έχει επισυμβεί κατά την άσκηση του επαγγέλματος για το οποίο ο αυτοτελώς εργαζόμενος είναι ασφαλισμένος· |
|  |  |  |  |  |
|  |  | Επίσημη Εφημερίδα Παράρτημα Τρίτο (Ι):7.12.20076.10 2017. | (β) | το ατύχημα έχει γνωστοποιηθεί στο Τμήμα Επιθεώρησης Εργασίας του Υπουργείου Εργασίας και Κοινωνικών Ασφαλίσεων, σύμφωνα με τις πρόνοιες των περί Ασφάλειας και Υγείας στην Εργασία (Γνωστοποίηση Ατυχημάτων και Επικίνδυνων Συμβάντων) Κανονισμών· |
|  |  |  |  |  |
|  |  |  | (γ) | την ημέρα του ατυχήματος, ο αυτοτελώς εργαζόμενος ήταν εγγεγραμμένος για ασφαλιστέα απασχόληση δυνάμει των διατάξεων του Μέρους Ι του Δεύτερου Πίνακα· |
|  |  |  |  |  |
|  |  |  | (δ) | ο αυτοτελώς εργαζόμενος έχει απασχοληθεί ως αυτοτελώς εργαζόμενος για τις αμέσως προηγούμενες της ημέρας του ατυχήματος δεκατρείς (13) εβδομάδες· και |
|  |  |  |  |  |
|  |  |  | (ε) | ο αυτοτελώς εργαζόμενος έχει καταβάλει τις οφειλόμενες εισφορές σε αποδοχές για τις αμέσως δυο (2) προηγούμενες τριμηνιαίες περιόδους εισφοράς, όπως αυτές ορίζονται στον Πίνακα ΙΙ των περί Κοινωνικών Ασφαλίσεων (Εισφορές) Κανονισμών, που προηγούνται της περιόδου για την οποία απαιτεί επίδομα σωματικής βλάβης.»· και |
|  |  |  |
|  | (ζ) | με την προσθήκη στο εδάφιο (6), αμέσως μετά τη λέξη «μισθωτό» (δεύτερη γραμμή), της φράσης «ή αυτοτελώς εργαζόμενο». |
|  |  |
| Τροποποίηση του άρθρου 48του βασικού νόμου. | 6. Το άρθρο 48 του βασικού νόμου τροποποιείται ως ακολούθως: |
|  |  |
|  | (α) | Με την τροποποίηση του εδαφίου (1) ως ακολούθως: |
|  |  | (i) | Με την προσθήκη, αμέσως μετά τη λέξη «μισθωτός» (πρώτη γραμμή), της φράσης «ή αυτοτελώς εργαζόμενος»· και  |
|  |  | (ii) | με την προσθήκη, στην επιφύλαξη, αμέσως μετά τη λέξη «μισθωτού» (δεύτερη γραμμή), της φράσης «ή του αυτοτελώς εργαζομένου»· |
|  |  |  |  |
|  | (β) | με την προσθήκη στο εδάφιο (3), αμέσως μετά τη λέξη «μισθωτός» (πρώτη γραμμή), της φράσης «ή ο αυτοτελώς εργαζόμενος»· και |
|  |  |  |
|  | (γ) | με την προσθήκη, αμέσως μετά το εδάφιο (3), του ακόλουθου νέου εδαφίου: |
|  |  |  |
|  |  | «(4) Αυτοτελώς εργαζόμενος ο οποίος εργάστηκε σε ημέρα για την οποία υπέβαλε αίτηση για επίδομα σωματικής βλάβης δεν δικαιούται επίδομα σωματικής βλάβης.». |
|  |  |
| Τροποποίηση του άρθρου 49 του βασικού νόμου. | 7. Το άρθρο 49 του βασικού νόμου τροποποιείται με την προσθήκη στο εδάφιο (1), αμέσως μετά τη λέξη «Μισθωτός» (πρώτη γραμμή), της φράσης «ή αυτοτελώς εργαζόμενος». |
|  |  |
| Τροποποίησητου άρθρου 52 του βασικού νόμου. | 8. Το άρθρο 52 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση στο εδάφιο (1), της λέξης «μισθωτού» (πρώτη γραμμή), με τις λέξεις «μισθωτού/ής ή αυτοτελώς εργαζομένου/ης» και την αντικατάσταση της λέξης «του» (δεύτερη γραμμή), με τις λέξεις «του/της»· |
|  |  |  |
|  | (β) | με την αντικατάσταση του εδαφίου (2), με το ακόλουθο εδάφιο: |
|  |  |  |
|  |  | «(2) Η χήρα/Ο χήρος μισθωτού/μισθωτής ή αυτοτελώς εργαζομένου/εργαζομένης δικαιούται σύνταξη χηρείας, εάν κατά το χρόνο του θανάτου του συζύγου της ή της συζύγου του, ανάλογα με την περίπτωση, συζούσε με τον αποβιώσαντα/την αποβιώσασα ή συντηρούνταν από αυτόν/ήν αποκλειστικά ή κατά κύριο λόγο: |
|  |  |  |
|  |  |  Νοείται ότι, σε περίπτωση που ο/η σύζυγος, κατά το χρόνο του θανάτου του/της, διέμενε σε ίδρυμα φροντίδας ή στην κατοικία παιδιού της/του για λόγους φροντίδας, η προϋπόθεση της συμβίωσης θεωρείται ότι ικανοποιείται, εάν αυτή υφίστατο κατά την ημέρα της εισαγωγής της/του συζύγου στο ίδρυμα ή της μετακίνησης της/του στην κατοικία του παιδιού της/του: |
|  |  |  |
|  |  |  Νοείται περαιτέρω ότι,- |
|  |  |  | (i) | σε περίπτωση χήρου μισθωτής, σύνταξη χηρείας δυνάμει των διατάξεων του παρόντος εδαφίου χορηγείται μόνο εάν η σύζυγός του απεβίωσε την ή μετά την 1η Ιανουαρίου 2018· και |
|  |  | ...του 2024. | (ii) | σε περίπτωση χήρας/χήρου αυτοτελώς εργαζομένου/ εργαζομένης δεν χορηγείται σύνταξη δυνάμει των διατάξεων του παρόντος εδαφίου για θάνατο λόγω σωματικής βλάβης που προκλήθηκε πριν από την έναρξη ισχύος του περί Κοινωνικών Ασφαλίσεων (Τροποποιητικού) Νόμου (Αρ. 2) του 2024. |
|  |  |  |
|  |  |  Νοείται έτι περαιτέρω ότι, οι διατάξεις των εδαφίων (4) και (5) του άρθρου 41, εφαρμόζονται και στις περιπτώσεις σύνταξης χηρείας δυνάμει των διατάξεων του παρόντος άρθρου.»· |
|  |  |  |
|  | (γ) | με τη διαγραφή του εδαφίου (3)· |
|  |  |  |
|  | (δ) | με την προσθήκη στο εδάφιο (4), αμέσως μετά τη λέξη «ζωής» (δεύτερη γραμμή), της φράσης «από την ημέρα του θανάτου του/της συζύγου»· |
|  |  |  |
|  | (ε) | με την αντικατάσταση του εδαφίου (5) με το ακόλουθο εδάφιο: |
|  |  |  |
|  |  | «(5) Χήρα ή χήρος που συνέρχεται εκ νέου σε γάμο ή συνάπτει πολιτική συμβίωση ή νέα πολιτική συμβίωση, παύει να έχει δικαίωμα για σύνταξη χηρείας.»· και |
|  |  |  |
|  | (στ) | με την προσθήκη στο τέλος της επιφύλαξης του εδαφίου (7), αμέσως μετά τη φράση «νέο γάμο» (πρώτη γραμμή), της φράσης «ή πολιτική συμβίωση ή νέα πολιτική συμβίωση». |
|  |  |  |
| Τροποποίηση του άρθρου 56 του βασικού νόμου. | 9. Το άρθρο 56 του βασικού νόμου τροποποιείται με την αντικατάσταση, στο εδάφιο (1), της λέξης «μισθωτού» (πρώτη γραμμή), με τη φράση «μισθωτού/ής ή αυτοτελώς εργαζομένου/ης». |

Αρ. Φακ.: 23.01.065.024-2024

ΧΚ/ΜΑΧ